
Selam alejkum šejh, da Vas pitam je li bismilla na početku Kur’ana, dio Fatihe?  

Allah Vas nagradio.


* 
* 
* 
* 
* 
* 
* 

 
Je li bismilla na početku Kur’ana dio Fatihe?

Alejkumuselam.


Prema mišljenju većine islamskih učenjaka, bismilla nije prvi ajet sure Fatihe, nego Fatiha počinje sa elhamdulilllahi rabbil-alemin, a jedan od dokaza je ***[hadis](https://pitajucene.com/search/Hadis/questions/ "Pretraži pitanja o hadisima")*** kudsi u kojem Allah kaže: “Podijelio sam ***[namaz](https://pitajucene.com/search/Namaz/questions/ "Pretraži pitanja o namazu")***, tj. Fatihu, na dvoje, pa kada Moj rob kaže: Hvala Allahu Gospodaru svjetova, Ja kažem: Hvali me Moj rob…” (Muslim). Dakle, ovdje se ne spominje bismilla, a da je prvi ajet, bila bi spomenuta. Također, dokaz je i hadis iz Buharije u kojem se spominje da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, jednog ashaba podučio najvrijednijoj suri, pa je otpočeo: Hvala Allahu, Gospodaru svjetova.


Iako nije ajet, bismillu treba učiti, s jedne strane što je to praksa Poslanika i ashaba da se to čini, a s druge strane što postoji mogućnost ispravnosti drugog mišljenja da je bismilla ajet Fatihe, pa ako ga, po njima, ne bi proučili, bio bi nam namaz upitan


